26/09/2011 | Administración LocalMunicipal
Miño
Notificación de acordo a Procorsa, SL

Intentada a notificación ao interesado o día 4.08.2011, as 12:30 horas e o día 5.08.2011, as 11 horas, no último domicilio coñecido, sen que se puidera practicar a mesma por ser devolta pola oficina de correos, sen ser posible a súa realización por causas non imputables á Administración, de conformidade co disposto nos artigos 58 y 59.4.º de la Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, notifícase a PROCORSA S. L, mediante a publicación do presente anuncio no taboleiro de edictos do Concello e no BOP, a resolución da Alcaldía de data 11 de xullo de 2011, dictada polo alcalde de Miño, cuxo tenor literal é o seguinte: RESOLUCIÓN DA ALCALDÍA RESULTANDO que, en data de 08 de xullo de 2010, D. Christian Pablo Antia Samura presentou neste Concello un escrito de suxerencia e reclamación (SyR) con n.º de rexistro 5508, solicitando a limpeza de maleza colindante ao edificio sito na rúa Travesía García Picos, n.º 6. RESULTANDO que, en data de 08 de outubro de 2010, pola técnico de medio ambiente emitiuse informe acerca da situación da parcela obxecto da reclamación, concluíndo que procede requirirlle ó titular da mesma a súa limpeza. RESULTANDO que, en data de 15 de outubro de 2010, remitiuse un escrito de comunicacións previas ó titular da referida parcela indicándolles o contido do informe e facilitándolles o contacto do departamento do Concello a fin de resolver calquera cuestión referente ao presente expediente. A citada comunicación foi debidamente notificada a don Jose Telesforo Colvin Trajano, en data 10.11.2010, segundo obra no expediente administrativo. RESULTANDO que, en data 09.06.2011, emitiuse novo informe pola técnica de medio ambiente no que se indica que, a pesar da comunicación, a parcela non se limpou, presentando na actualidade un avanzado estado de abandono, como se constata coa presencia de abundante vexetación arbustiva. CONSIDERANDO o informe emitido en data 09.06.2011, por parte da técnico de medio ambiente, no que se recolle o seguinte: “A parcela non se limpou a pesar da comunicación realizada, presentando na actualidade un avanzado estado de abandono, como se pode constatar coa presenza na mesma de abundante vexetación arbustiva, entre a que se atopan fundamentalmente especies como Rubus spp., Ulex spp. e vexetación herbácea que excede en tramos a altura dun metro e medio. (…) e dado que na data actual os traballos non foron realizados, PROPONSE que o Concello ordene, mediante o correspondente expediente e logo da audiencia aos interesados, a execución dos traballos necesarios para conservar as condicións da parcela, para o que se estima suficiente un prazo de 15 días. Advertir que segundo o artigo 217.4 da Lei 9/2002, do 30 de decembro (DOG 252), de ordenación urbanística e protección do medio rural “Considéranse infraccións leves as infraccións do ordenamento urbanístico que non teñan o carácter de graves ou moi graves e, en todo caso, a execución de obras ou instalacións realizadas sen licencia ou orde de execución cando sexan legalizables por seren conformes co ordenamento urbanístico, así como o incumprimento das ordes de execución ou demolición ou da obrigación de inspección periódica das edificacións”. CONSIDERANDO o informe emitido en data 07.07.2011 polo asesor xurídico do Concello, no que se recolle textualmente o seguinte: “INFORME 1.º.–Que conforme ao previsto nos artigos 9 e 199, da Lei 9/2002, de ordenación urbanística e protección do medio rural de Galicia, modificada pola Lei 15/2004, do 29 de decembro (LOUGA), no artigo 24 do Decreto 28/1999, do 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia, os propietarios de toda clase de terreos, construccións, edificios e instalacións deberán mantelos en condicións de funcionalidade, seguridade, salubridade, habitabilidade e ornato público. Os concellos ordenarán, de oficio ou a instancia de calquera interesado, mediante o correspondente expediente e previa audiencia dos interesados, a execución das obras necesarias para conservar aquelas condicións, con indicación do prazo de realización (…). 2.º.–Conforme ó previsto no artigo 199.4.º da LOUGA, en caso de incumprimento da orde de execución das obras, a Administración municipal procederá á execución subsidiaria ou á execución forzosa mediante a imposición de multas coercitivas de 300 a 6.000 €, reiterables ata lograr a execución das obras ordenadas.3.º.–Que o art.61 da Lei 5/1997, do 22 de xullo, de Administración local de Galicia, en relación co disposto polo art.21 da Lei 7/1985, do 2 de abril, reguladora das bases de réxime local, outorga ó alcalde-presidente as atribucións que a lexislación do estado ou das comunidades autónomas asignen ó municipio e non atribuían a outros órganos municipais. Consta informe emitido pola técnico de medio ambiente no que se indica: “PROPONSE que o Concello ordene, mediante o correspondente expediente e logo da audiencia aos interesados, a execución dos traballos necesarios para conservar as condicións da parcela, para o que se estima suficiente un prazo de 15 días. Advertir que segundo o artigo 217.4 da Lei 9/2002, do 30 de decembro (DOG 252), de ordenación urbanística e protección do medio rural “Considéranse infraccións leves as infraccións do ordenamento urbanístico que non teñan o carácter de graves ou moi graves e, en todo caso, a execución de obras ou instalacións realizadas sen licencia ou orde de execución cando sexan legalizables por seren conformes co ordenamento urbanístico, así como o incumprimento das ordes de execución ou demolición ou da obrigación de inspección periódica das edificacións”. Vistos os antecedentes, a lexislación e os informes técnicos que figuran no expediente administrativo, constatase que por parte da propietaria das parcelas se está incumprindo as obrigas previstas na Lei 9/02 (art.9.1. b) e no Regulamento de disciplina urbanística (artigo 24). Polo tanto, procede ORDEAR a propietaria da parcela con referencia catastral 43973B1NH6949N0001BW que proceda á limpeza da parcela, que deberá manter limpa de maleza, en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación dando cumprimento ao previsto na lexislación anteriormente citada Non obstante ó anterior, de conformidade co disposto no artigo 199.2.º da LOUGA e no art.84 da Lei 30/92, antes de dictar a resolución que proceda concederase un prazo de audiencia aos interesados de entre 10 e quince días hábiles. Á vista do exposto, PROPONSE: INCOAR expediente de reposición da legalidade medioambiental a PROCORSA, S. L, como titular das parcelas con referencia catastral 43973B1NH6949N0001BW, por incumprimento do disposto no artigo 9.1. b) da LOUGA, xa que segundo o informe da técnica de medio ambiente emitido en data 09.06.2011, a parcela referida presenta un avanzado estado de abandono, debendo proceder, no prazo de 15 días hábiles, á limpeza da parcela, que deberá manter limpa de maleza, en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación dando cumprimento ao previsto na lexislación. CONCEDERLLE a propietaria da parcela expresada no parágrafo anterior, previamente a dictar a resolución que proceda, un prazo de audiencia de 10 días hábiles a contares desde o seguinte á recepción da notificación, poñéndolles a tal efecto de manifesto o expediente, para que alegue e presente os documentos e xustificacións que estimen pertinentes ó seu dereito, interrompéndose neste caso os prazos indicados no apartado anterior. A tales efectos poderán consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 35 da LRXAP. NOTIFICAR a resolución que se dite aos interesados, facéndolles saber que contra este acto, por ser de mero trámite, non cabe en principio recurso ordinario ningún. CONSIDERANDO o disposto no art.84 da Lei 30/92, segundo o que procede conceder á propietaria un prazo de audiencia non inferior a dez días nin superior a quince a fin de que poda alegar e presentar os documentos e xustificacións que estime pertinentes. VISTA a Lei 9/2002 de ordenación urbanística e protección do medio rural de Galicia, e demais normativa de legal e pertinente aplicación, RESOLVO: INCOAR expediente de reposición da legalidade medioambiental a PROCORSA, S. L., como titular das parcelas con referencia catastral 43973B1NH6949N0001BW, por incumprimento do disposto no artigo 9.1. b) da LOUGA, xa que segundo o informe da técnica de medio ambiente emitido en data 09.06.2011, a parcela referida presenta un avanzado estado de abandono, debendo proceder, no prazo de 15 días hábiles, á limpeza da parcela, que deberá manter limpa de maleza, en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación dando cumprimento ao previsto na lexislación. CONCEDERLLE á propietaria da parcela expresada no parágrafo anterior, previamente a dictar a resolución que proceda, un prazo de audiencia de 10 días hábiles, a contares desde o seguinte á recepción da notificación, poñéndolles a tal efecto de manifesto o expediente, para que alegue e presente os documentos e xustificacións que estimen pertinentes ó seu dereito, interrompéndose neste caso os prazos indicados no apartado anterior. A tales efectos, poderán consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 35 da LRXAP. NOTIFICAR a resolución que se dite aos interesados, facéndolles saber que contra este acto, por ser de mero trámite, non cabe en principio recurso ordinario ningún. O que lle traslado a vostede ós efectos oportunos, significándolle que contra a incoación do expediente de reposición medioambiental, que non agota a vía administrativa, por tratarse dun mero acto de trámite, no procede interpoñer recurso, sen prexuízo do disposto no artigo 107.1 da Lei 30/92 LRJ-PAC, e que o prazo máximo para resolver o presente procedemento é dun ano, contado dende a data do acordo de iniciación, de conformidade co artigo 209.4 da Lei 9/2002, do 30 de decembro, de ordenación urbanística e de protección do medio rural de Galicia. Miño, a 16 de setembro de 2011. A secretaria Alejandra Rodríguez Menéndez